**Emlékeztető az Operációkutatási Tudományos Bizottság üléséről**

Helyszín: MTA Titkárság.

Időpont: 2015. február 18. 12:30

Jelen vannak: Csendes Tibor, Deák István, Fábián Csaba, Forgó Ferenc, Fülöp János, Galántai Aurél, Komlósi Sándor, Maros István, Szántai Tamás, Szeidl László.

Kimentését kérte: Frank András, Gerencsér László, Páles Zsolt.

Csendes Tibor elnök megállapítja, hogy a gyűlés határozatképes.

**1. napirendi pont: a Bizottság kiegészítése tanácskozási jogú tagokkal.**

A megbeszélés közben felmerült és elfogadott irányelvek:

* A kooptálandó személyek köztestületi tagok legyenek és az Opkut. Bizottsághoz tartozzanak. A Bizottság munkájában aktívan részt vegyenek.
* A hazai operációkutatási iskolák képviselve legyenek.
* Vonjunk be határon túli magyar nyelvű műhelyeket is.
* Vonjunk be fiatal kollégákat.

A Bizottság egyhangúlag támogatja az alábbi személyek kooptálását:

Fegyverneki Sándor (Miskolc),

Horváth Zoltán (Győr),

Kassay Gábor (Kolozsvár),

Bozóki Sándor (SZTAKI),

Krész Miklós (Szeged).

Csendes Tibor elnök megbeszéléseket fog folytatni további alkalmas személyekkel.

A megbeszélés során felmerült, hogy az alábbi iskolák képviseletét is biztosítani illetve erősíteni kell:

Gödöllő (Molnár Sándor neve vetődött fel),

Eger (Kovács Emőd?),

Pécs (Jenei Sándor?).

**2. napirendi pont: az MTA doktora címért pályázni kívánó kollégáink számba vétele, a Bizottság előtti meghallgatásának időzítése.**

Két kollégánkról tudjuk, hogy pályázatukon dolgoznak:

Illés Tibor,

Imreh Csanád.

Velük az elnökség megkezdte az egyeztetést a meghallgatásuk időzítéséről.

Az alábbi kollégák neve merült fel, mint közeli jövőben lehetséges pályázóké:

Kis Tamás,

Dósa György,

Fábián Csaba,

Mészáros Csaba,

Galambos Gábor,

Fülöp János,

Solymosi Tamás,

Horváth Zoltán.

**3. Egyebek.**

A felvetődött témákkal idő szűke miatt a következő alkalommal foglalkozunk:

* A Tudomány Ünnepe alkalmából rendezendő tudományos ülés-szak.
* Egerváry Jenő születésének 125. évfordulója lesz jövőre.
* Bizottsági honlap.

Szeged – Budapest, 2015. február.